b'\n_START_ARTICLE_\nZra\xc4\x8dno ga\xc5\xa1enje po\xc5\xbearov\n_START_PARAGRAPH_\nZra\xc4\x8dno ga\xc5\xa1enje po\xc5\xbearov je uporaba letal ali helikopterjev za ga\xc5\xa1enje po\xc5\xbearov iz zraka. Zra\xc4\x8dna plovila lahko dose\xc5\xbeejo kraje, kjer z drugimi plovili ni mo\xc5\xbeno gasiti. Sicer se za zra\xc4\x8dne \xc5\xa1teje tudi gasilce, ki pridejo na lokacijo s padalom (ang. SmokeJumper). Za ga\xc5\xa1enje se najve\xc4\x8dkrat uporablja navadna voda, kemi\xc4\x8dna gasilna sredstva in druga protipo\xc5\xbearna sredstva._NEWLINE_Za plovila, ki jih uporabljamo v ta namen, se uporabljajo se razli\xc4\x8dni nazivi; npr. Airtanker, HeliTanker, WaterBomber (vodni bombnik)._NEWLINE_Helikopterji imajo dolo\xc4\x8deno prednost, vodo lahko \xc4\x8drpajo iz stacionarnega vira in so tudi bolj natan\xc4\x8dni pri ga\xc5\xa1enju. Letala za zajem potrebujejo veliko povr\xc5\xa1ino vode ali letalsko stezo, kjer ponovno nato\xc4\x8dijo vodo ali protipo\xc5\xbearno sredstvo. Za namen zra\xc4\x8dnega ga\xc5\xa1enja po\xc5\xbearov so predelali tudi velika letala, kot so DC-10, Boeing 747 in Ilju\xc5\xa1in Il-76, ki imajo kapaciteto ve\xc4\x8d kot 40 000 litrov gasilnega sredstva._NEWLINE_Leta 2002 je Canadair (sedaj Bombardier) CL-415 v 100 poletih dostavil rekordnih 162.000 ameri\xc5\xa1kih galon (613.240 l) vode. Letala tega tipa sicer uporablja tudi Hrva\xc5\xa1ka.\n_START_SECTION_\nGasilna sredstva\n_START_PARAGRAPH_\nV preteklosti so uporabljali toksi\xc4\x8dne borove soli (BO\xe2\x82\x83). Danes se uporablja sredstva, kot so amonijev sulfat, amonijev polifosfat, magnezijev aluminijev polisilikat, guar gumi,...'